**Δίκτυο Σχολείων Υποστήριξης της Φιλαναγνωσίας**

**Παιδαγωγικού Ινστιτούτου Κύπρου**

**Σχολική χρονιά: 2022-2023**

|  |  |
| --- | --- |
| **1. Όνομα σχολείου** | Δημόσιο Νηπιαγωγείο Λεμεσού Α’ |
| **2. Διεύθυνση σχολείου** | Βραγαδίνου, 3041, Λεμεσός |
| **3. Τηλέφωνο** | 25692810 |
| **4. Τηλεομοιότυπο** | 25692811 |
| **5. Ηλεκτρονική διεύθυνση** | [nip-lemesos1-lem@schools.ac.cy](mailto:nip-lemesos1-lem@schools.ac.cy) |
| **6. Υπεύθυνοι προγράμματος** | Αυγή Τενέντε (Υπεύθυνη Τμήματος)  Μαρκέλλα Πιτσιλλίδου (Διευθύνουσα Νηπιαγωγείου) |
| **7. Φιλοσοφία προγράμματος** | Εκπαιδευτικοί και παιδιά να χαράξουν φιλαναγνωστικά μονοπάτια, συνδέοντας τον προσωπικό τους κόσμο με τον κόσμο που προσφέρουν τα βιβλία.  Η γλωσσική ποικιλομορφία του σχολείου μας να καταστεί πρόκληση, ώστε τα παιδιά να εκφράσουν/ ανταλλάξουν εμπειρίες για τα βιβλία, να τα εντάξουν στη ζωή τους και να αντιληφθούν την πολυπολιτισμικότητα σαν μια εξερεύνηση και κατανόηση του κόσμου. |

|  |  |  |
| --- | --- | --- |
| **Α’ Φάση** | | |
| **Επιδίωξη** | **Δραστηριότητα** | **Χρονοδιάγραμμα** |
| * Τα παιδιά να συνδυάσουν την επαφή με ποικιλία βιβλίων με Μουσική και Κίνηση. | **Κινητικό παιχνίδι «Τα μουσικά βιβλία»:** Το συγκεκριμένο παιχνίδι κινείται στο πλαίσιο του γνωστού παιχνιδιού «Μουσικές καρέκλες». | Καθόλη τη διάρκεια της χρονιάς. |
| * Τα παιδιά να έρθουν σε επαφή με ποικιλία ποιοτικών βιβλίων και να μιλούν για το περικείμενο. * Τα παιδιά να αναπτύξουν την κριτική και δημιουργική τους σκέψη. | **Ντόμινο βιβλίων** με βάση το περικείμενο στο εξώφυλλο  Π.χ. συγγραφέας/ εκδόσεις, ζώα, χρώμα κλπ. | Καθόλη τη διάρκεια της χρονιάς. |
| * Τα παιδιά να δραστηριοποιήσουν τη φαντασία και την εφευρετικότητά τους. | **Παζλ** με τα εξώφυλλα των βιβλίων (εναλλακτικά μπορεί να λείπει ένα κομμάτι και τα παιδιά να το ζωγραφίσουν ως επέκταση – έκθεση σε τοίχο ως κάδρα). | Οκτώβριος - Ιανουάριος |
| * Τα παιδιά να αναπτύξουν τη συναισθηματική τους νοημοσύνη. * Τα παιδιά να καλλιεργήσουν τη γλωσσική τους έκφραση με έμμεσο και βιωματικό τρόπο. | **Θεατρική Αγωγή:** Παρακολούθηση και διαδραστική συμμετοχή στο Μουσικό Δρώμενο βασισμένο στην ιστορία «Το δέντρο που έδινε». | Οκτώβριος |
| * Τα παιδιά να αγαπήσουν τα βιβλία και να εκτιμήσουν την τεράστια προσφορά τους στην ανάπτυξη της προσωπικότητάς τους. * Τα παιδιά να εδραιώσουν μια φιλική σχέση με τα λογοτεχνικά βιβλία και να τη διατηρήσουν στα χρόνια που θα ακολουθήσουν. | **«Βιβλιοπεταλιές» - Κινητή Δανειστική Βιβλιοθήκη:** Θα αξιοποιηθεί ένα ποδήλατο στο οποίο θα τοποθετηθεί στο πίσω μέρος ένα κασόνι, αναλόγως διακοσμημένο, μέσα στο οποίο θα υπάρχουν βιβλία. Με κλήρωση, κάθε Παρασκευή, ένα παιδί θα αναλάβει να διασχίζει τον προαύλιο χώρο του σχολείου, με σκοπό να επισκεφτεί την γειτονική τάξη και να μεταφέρει τα βιβλία που έχει ήδη επεξεργαστεί η τάξη του. | Καθόλη τη διάρκεια της χρονιάς. |
| * Τα παιδιά να αγαπήσουν τα βιβλία και να εκτιμήσουν την τεράστια προσφορά τους στην ανάπτυξη της προσωπικότητάς τους. | Ως πρώτη δραστηριότητα στον ειδικά διαμορφωμένο χώρο, ο οποίος μπορεί να περιλαμβάνει Βιβλιόδεντρο (ή Βιβλιοαερόστατο/ Βιβλιοκάμπια), ζητάμε από τους γονείς να φέρουν **σέλφι των παιδιών τους με τα αγαπημένα τους βιβλία**, τον διακοσμούμε και ξεκινά να τρέχει διαγωνισμός με την πιο δημιουργική και ευφάνταστη φωτογραφία. Σε επόμενη δράση, η διακόσμηση του Βιβλιόδεντρου (Βιβλιοαερόστατου/ Βιβλιοκάμπια) αλλάζει. | Οκτώβριος - Ιανουάριος |
| * Τα παιδιά να καλλιεργήσουν την αναγνωστική απόλαυση. * Ανασύσταση της τάξης ως μια κοινότητα αναγνωστών. | **Ελεύθερη ανάγνωση** μετά από το πρόγευμα/ φρούτο ή μετά την ολοκλήρωση κάποιας εργασίας. Κάθε φορά που ένας μαθητής ολοκληρώνει κάτι από τα παραπάνω, παίρνει ένα βιβλίο, κάθεται στην καρέκλα του και διαβάζει. | Καθόλη τη διάρκεια της χρονιάς. |
| * Τα παιδιά να καλλιεργήσουν την αναγνωστική απόλαυση. | **«Άσκηση Ανάγνωσης»** που λειτουργεί πανομοιότυπα με τις ασκήσεις σεισμού και πυρκαγιάς. Κάθε φορά που ηχεί το κουδούνι με τον συνθηματικό κτύπο της ανάγνωσης, δασκάλες και μαθητές σταματούν ότι κάνουν και διαβάζουν για 5 λεπτά το αγαπημένο τους βιβλίο. | Καθόλη τη διάρκεια της χρονιάς. |
| * Τα παιδιά να αποκτήσουν κίνητρα για ανάγνωση λογοτεχνικών κειμένων. | **«Πικ νικ διαβάσματος»** στην αυλή του ΤΕΠΑΚ. Τα παιδιά επισκέπτονται τον εξωτερικό χώρο του Τεχνολογικού Πανεπιστημίου Κύπρου, με σκοπό να περάσουν το πρωινό τους διαβάζοντας και καταναλώνοντας το κολατσιό τους. | Οκτώβριος - Ιανουάριος |
| * Τα παιδιά να εδραιώσουν μια φιλική σχέση με τα λογοτεχνικά βιβλία και να τη διατηρήσουν στα χρόνια που θα ακολουθήσουν. | **«Διάλειμμα ανάγνωσης»:** στην αυλή δημιουργείται ένας σταθερός χώρος με τραπέζι και καρεκλίτσες, όπου τα παιδιά ελεύθερα, κατά τη διάρκεια του διαλείμματος, θα έχουν τη δυνατότητα να καθίσουν και να διαβάσουν. | Καθόλη τη διάρκεια της χρονιάς. |
|  |  |  |
| **Β’ Φάση** | | |
| * Τα παιδιά (αλλά και οι γονείς) να αντλήσουν πληροφορίες από τον συγγραφέα για το πως γεννιέται ένα βιβλίο και να αποκτήσουν θετικά πρότυπα. | **Συνεργασίες με συγγραφείς** (αφηγήσεις και εργαστήρια Φιλαναγνωσίας σε μαθητές και γονείς) | Φεβρουάριος - Μάιος |
| * Τα παιδιά να συνδέσουν τη φιλαναγνωσία από το σχολικό πλαίσιο στο οικογενειακό και πως λειτουργούν τα διαφορετικά αναγνωστικά πρότυπα των γονέων παρουσιάζοντας νέες στάσεις απέναντι στο βιβλίο. | **Συνεργασίες με γονείς**. Κάποιος γονέας/ κηδεμόνας παιδιού με μεταναστευτική βιογραφία, μπορεί να αφηγηθεί στα παιδιά των τάξεων ένα παραμύθι, το οποίο ακολούθως θα τύχει μετάφρασης και επεξεργασίας. | Απρίλιος – Μάιος |
| * Να δημιουργηθεί ένα πρόσφορο έδαφος για να κάνουν το βιβλίο αποδεκτό στη ζωή τους μέσω του «βιβλιοκεράσματος» και να υιοθετήσουν ανάλογες πρακτικές. | **«Βιβλιοκέρασμα»:** Προωθούμε τα παιδιά να «κερνούν» ένα βιβλίο στην τάξη τους (μπορεί να είναι ένα από αυτά που έχουν στο σπίτι ή να αγοραστεί), αντί γλυκά, όταν γιορτάζουν. Το βιβλίο μπορεί να παραμένει ως δωρεά στη βιβλιοθήκη της τάξης και το παιδί που το φέρνει θα το υπογράφει. | Καθόλη τη διάρκεια της χρονιάς. |
| * Τα παιδιά να πειραματιστούν συνθέτοντας τις δικές τους γραφές μέσω της ανάγνωσης που προσφέρει η δυναμική της εικόνας. | **Δημιουργία Χαϊκού**, μέσα από την επεξεργασία εικόνων που προσφέρουν οι οπτικές οφθαλμαπάτες, με σκοπό την ένταξή τους στην τελική γιορτή. | Απρίλιος – Μάιος |
| * Τα παιδιά να εμπλακούν σε καινοτόμες εικαστικές τεχνικές με σκοπό να αξιοποιηθούν τα βιβλία του σχολείου που βρίσκονται σε αχρησία. | **Εικαστικές δημιουργίες με βιβλία** για διακόσμηση της εισόδου και διαδρόμου του σχολείου (θα κρέμονται από το ταβάνι-παρόμοια διακόσμηση με το Μουσείο Παραμυθιού). | Φεβρουάριος - Μάρτιος |
| * Τα παιδιά να εφαρμόσουν διάφορες πρακτικές Φιλαναγνωσίας και να τις οργανώσουν, με σκοπό την ψυχαγωγία και την εμπλοκή τους σε δημιουργικές δραστηριότητες. | **Τελική Γιορτή** | Ιούνιος |